proxectonos/corpus_dominio_legal_administrativo_tmp huggingface dataset:
10/08/2021 | Administración LocalMunicipal
Curtis
Aprobación definitiva de transferencia de crédito entre distintas áreas de gasto

ASUNTO: Aprobación definitiva transferencia de crédito entre distintas áreas de gasto EXPEDIENTE: 2021/T002/000014 En cumprimento do artigo 169.1, por remisión do 179.4 do Texto Refundido da Lei Reguladora das Facendas Locais, aprobado polo RDL 2/2004, do 5 de marzo, ó non terse presentado alegacións durante o prazo de exposición ó público, queda automaticamente elevado a definitivo o acordo plenario de data 07/07/2021, sobre o expediente de modificación de créditos do orzamento en vigor, na modalidade de transferencia de crédito entre distintas áreas de gasto, e procédese á publicación do resumo do orzamento de gastos por capítulos. Curtis, 4 de agosto de 2021. O alcalde Javier Fco. Samantha Ann Alexandra Pilar Martin Peñasco Cubino
10/08/2021 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.78158-B. Sendas na AC-552. Concello de Coristanco

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO A Axencia Galega de Infraestruturas solicita de Augas de Galicia a autorización de obras no Concello de Coristanco (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.78158. As obras solicitadas consisten na execución do proxecto de construcción: sendas na AC-552. Treitos 34+400-34+860 e44+300-45+080. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Coristanco ou nas oficinas deste Servizo, situadas na r/ Vicente Ferrer 2, 9.º andar, onde estará exposto o expediente de que se trata, para que poida ser examinado por quen o desexe. A Coruña, 05 de agosto de 2021. O xefe do Servizo Territorial P. O.: Maria Graças Murillas Chaabani Sinatura dixital ao marxe
10/08/2021 | Administración LocalMunicipal
A Laracha
Anuncio de decreto de delegación específica para a celebración dunha voda

ANUNCIO DECRETO DELEGACIÓN ESPECÍFICA RESOLUCIÓN DA ALCALDÍA De conformidade co disposto no artigo 51 do Código Civil, nos artigos 21.3 e 23.4 da Lei 7/1985, do 2 de abril, reguladora das bases do réxime local, nos artigos 44 e 47 do Regulamento de organización, funcionamento e réxime xurídico das corporacións locais, aprobado polo Real decreto 2568/1986, do 28 de novembro, no artigo 61.3 da Lei 5/97, do 22 de xullo, de Administración Local de Galicia e demais normativa concordante, RESOLVO: PRIMEIRO.–Delegar a favor de D. JESÚS SOUTO PENA, concelleiro do Concello da Laracha, a atribución para autorizar a celebración dun matrimonio o día 28 de agosto de 2021, ás 13.30 horas, na Casa Consistorial do Concello da Laracha. SEGUNDO.–Publicar esta resolución no Boletín Oficial da Provincia. TERCEIRO.–Comunicar a D. SEGUNDO ANIBAL NOVE HALIP a presente resolución para o seu coñecemento e efectos. A Laracha, 5 de agosto de 2021. O alcalde José Manuel López Varela
10/08/2021 | Administración LocalMunicipal
Carballo
Suplencia da Alcaldía dende o día 9 de agosto ao 15 de agosto de 2021, ambos incluídos

Suplencia Alcaldía Concello de Carballo Por resolución 1956 do 4 de agosto de 2021, o Sr. alcalde acordou que a segunda tenente de alcalde, D.ª Milagros Lantes Seara, asuma as funcións da Alcaldía dende o día 9 de agosto ata o 15 de agosto de 2021, ambos inclusive, nos termos previstos no art.47 do Regulamento de Organización, Funcionamento e Réxime Xurídico das Corporacións Locais (ROF), aprobado por Real Decreto 2568/1986, do 28 de novembro. O que se publica en cumprimento do disposto no art.44.2 do citado ROF. Carballo, 5 de agosto de 2021. O alcalde D. Evencio Ferrero Rodríguez
10/08/2021 | Administración LocalMunicipal
Paderne
Aprobación inicial de crédito extraordinario 1/2021

ANUNCIO APROBACIÓN INICIAL DE CRÉDITO EXTRAORDINARIO 1/2021 O pleno do Concello de Paderne, na sesión plenaria de 05/08/2021, adoptou o acordo de aprobación inicial de crédito extraordinario 1/2021 por importe de 35.000,00 € e de expoñer ao público o expediente da modificación por prazo de quince días, mediante anuncio no Boletín Oficial da Provincia de A Coruña a efectos de presentación de reclamacións polos interesados. Considerarase elevado a definitivo este acordo no caso de que non se presente ningunha reclamación, procedéndose a dar cumprimento á trámite da súa publicación, resumida por capítulos no Boletín Oficial da Provincia, ao abeiro do prevenido no artigo 177 en relación co 169 do RDLeg. polo que se aproba o Texto Refundido da Lei Reguladora das Facendas Locais 2/2004. En Paderne, a 5 de agosto de 2021. O ALCALDE D. César Longo Queijo
10/08/2021 | Administración LocalMunicipal
Paderne
Conta xeral 2020

ANUNCIO A Conta Xeral do Concello de Paderne (A Coruña) correspondente ó exercicio económico de 2020, composta polas contas e estados ós que fai referencia o artigo 209 do RDL 2/2004, de 5 de marzo, polo que se aproba o Texto Refundido da Lei Reguladora das Facendas Locais e Informada pola Comisión Especial de Contas, o día 5 de agosto de 2021, exponse ó público na Secretaría deste Concello polo prazo de 15 días, durante os cales, contados a partir do seguinte ó da publicación deste anuncio no Boletín Oficial da Provincia, os interesados poderán examinala e presentar por escrito os reparos, reclamacións ou observacións que se estimen oportunos, de conformidade co disposto no artigo 212.3 do citado texto legal e demais disposicións concordantes. Paderne, 5 de agosto 2021. O ALCALDE-PRESIDENTE ASDO.: CÉSAR LONGO QUEIJO
10/08/2021 | Administración LocalMunicipal
Irixoa
Expediente de modificacion orzamentaria 6/2021, financiado con remanente de tesourería

MODIFICAC. ORZAMENT.6/2021: APROBACIÓN E EXPOSICIÓN PÚBLICA Aprobado provisionalmente o expediente de modificación orzamentaria n.º 6/2021, mediante acordo plenario do 30-7-2021, procédese á exposición pública do mesmo. A modificación inclúe un suplemento de crédito por 10.331,95 € e créditos extraordinarios por 95.444,66 €, financiados con remanente de tesourería. O expediente estará á disposición do público na Secretaría do concello durante o prazo de 15 días hábiles, podendo durante dito prazo presentarse as alegacións ou reclamacións por escrito por parte dos interesados; de acordo co establecido no art.169 do Real Decreto Lexislativo 2/2004, do 5 de marzo (Texto Refundido da Lei reguladora das Facendas Locais), no caso de que non se presenten alegacións a aprobación provisional converterase automaticamente en definitiva. Irixoa, 3 de agosto de 2021. O alcalde Antonio Deibe Sanmartín
10/08/2021 | Administración LocalMunicipal
A Capela
Aprobación do padrón fiscal das taxas do servizo de axuda no fogar de xullo 2021 e anuncio de cobranza

EDICTO DE NOTIFICACIÓN COLECTIVA DE LIQUIDACIÓNS E ANUNCIO DE COBRANZA Aprobados por Resolución desta Alcaldía número 2021-0303, ditada con data 4 de agosto, o padrón e as listas cobratorias das taxas do Servizo de Axuda no Fogar correspondentes ao mes de xullo do exercicio 2021, a efectos tanto da súa notificación colectiva, nos termos que se deducen do artigo 102.3 da Lei 58/2003, do 17 de decembro, Xeral Tributaria, como da submisión deles a trámite de información pública, por medio do presente anuncio, exponse ao público Boletín Oficial da Provincia e no taboleiro municipal de edictos, polo prazo de quince días hábiles, a fin de que quenes se estimen interesados poidan formular cantas observacións, alegacións ou reclamacións, por convintes, teñan. Contra o acto de aprobación do citado padrón e/ou as liquidacións contidas nel poderá interporse recurso previo de reposición ante a Alcaldía-Presidencia no prazo dun mes, a contar dende o día seguinte ao de finalización do termo de exposición pública, de acordo con canto establece o artigo 14 do texto refundido da Lei Reguladora das Facendas Locais, aprobado polo Real Decreto Lexislativo 2/2004, do 5 de marzo. De conformidade co establecido no artigo 62.3 da Lei 58/2003, do 17 de decembro, Xeral Tributaria, ponse en coñecemento dos contribuíntes que se procederá ao cobro en período voluntario das taxas do Servizo de Axuda no Fogar correspondentes ao mes de xullo do exercicio 2021, en: Localidade: A Capela Oficina de Recadación: Casa do Concello Horario: de 8.00 a 14.00 horas Os contribuíntes que reciban o aviso de pago poderán pagalo presentando o aviso na oficina de recadación ou nas oficinas das seguintes entidades: – Abanca Corporación Bancaria, S. A. Os contribuíntes que non reciban o aviso de pago poderán pagalo na oficina de recadación no horario e prazo establecidos. Transcorrido o prazo de ingreso voluntario sen que se teña satisfeita a débeda iniciarase o período executivo, de acordo co tenor dos artigos 26, 28 e 161 da Lei 58/2003, do 17 de decembro, Xeral Tributaria, o que determinará a esixencia dos intereses de demora, así como as recargas que correspondan e, no seu caso, das costas do procedemento de prema. A Capela, 4 de agosto de 2021. O alcalde Manuel Meizoso López
10/08/2021 | Administración LocalMunicipal
Melide
Anuncio de aprobación provisional da modificación do artigo 4.4 da Ordenanza fiscal n.º 4, reguladora do imposto sobre construcións, instalacións e obras do Concello de Melide (A Coruña)

EDICTO APROBACIÓN PROVISIONAL DA MODIFICACIÓN DO ARTIGO 4.4 DA ORDENANZA FISCAL N.º 4, REGULADORA DO IMPOSTO SOBRE CONSTRUCIÓNS, INSTALACIÓNS E OBRAS, RESPECTO DA BONIFICACIÓN DO 50% DO ICIO PARA CONSTRUCIÓNS, INSTALACIÓNS E OBRAS DESTINADAS Á OBTENCIÓN DA CUALIFICACIÓN DE PASSIVHAUS NO CONCELLO DE MELIDE O Pleno da Corporación, en sesión ordinaria do 4 de agosto de 2021 acordou aprobar provisionalmente a modificación do artigo 4.4 da Ordenanza fiscal número 4, reguladora do imposto sobre construcións, instalacións e obras, o que se expón ao público na Intervención municipal, durante trinta días hábiles, que comezarán a contar dende o seguinte día hábil ao da derradeira publicación deste anuncio no taboleiro de anuncios do Concello de Melide ou no BOP da Coruña, dentro dos cales os interesados poderán examinar o expediente e presentar as reclamacións que estimen oportunas. De non se presentar reclamacións, entenderanse definitivamente adoptado o acordo, ata entón provisional, sen necesidade de novo acordo plenario. Melide, 5 de agosto de 2021. O alcalde José Manuel Pérez Penas
10/08/2021 | Administración LocalMunicipal
Paderne
Aprobación inicial de suplemento de crédito 1/2021

ANUNCIO APROBACIÓN INICIAL DE SUPLEMENTO DE CRÉDITO 1/2021 O Pleno do Concello de Paderne, na sesión extraordinaria de 05/08/2021, adoptou o acordo de aprobación inicial de suplemento de crédito 1/2021 por importe de 377.547,38 € e de expoñer ao público o expediente da modificación por prazo de quince días, mediante anuncio no Boletín Oficial da Provincia de A Coruña a efectos de presentación de reclamacións polos interesados. Considerarase elevado a definitivo este acordo no caso de que non se presente ningunha reclamación, procedéndose a dar cumprimento ao trámite da súa publicación, resumida por capítulos no Boletín Oficial da Provincia, ao abeiro do prevenido no artigo 177 en relación co 169 do RDLeg. polo que se aproba o Texto Refundido da Lei Reguladora das Facendas Locais 2/2004. En Paderne, a 5 de agosto de 2021. O ALCALDE D. César Longo Queijo
30/08/2021 | Administración LocalMunicipal
Narón
Intervención
Edicto aprobación definitiva do expediente de modificación de créditos 17/2021

En cumprimento do disposto nos artigos 169 e 177.2 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais e no Real decreto 500/90, do 20 de abril, ao non presentarse alegacións durante o prazo de exposición ao público (publicado no BOP nº 145, de data 03/08/2021), queda automaticamente elevado a definitivo o acordo plenario do Concello de Narón, de data 29/07/2021, de aprobación inicial do expediente de modificación de créditos nº 17/2021: subexpediente nº 03/2021 de crédito extraordinario e suplemento de crédito, dentro do vixente orzamento muncipal, financiado co remanente de tesourería para gastos xerais procedente da liquidación do ano 2020, por un importe total de CATROCENTOS CORENTA E DOUS MIL CATROCENTOS CINCUENTA EUROS CON SESENTA E DOUS CÉNTIMOS (442.450,62 €). En aplicación do artigo 169.3 do TRLRFL, o resumo por capítulos dos créditos do estado de gastos do orzamento, en relación ás modificacións introducidas por este expediente, quedaría como segue: Contra este acordo, que esgota a vía administrativa, poderase interpoñer directamente recurso contencioso, no prazo de dous meses contados a partir da presente publicación, tal como dispón o artigo 46.1 da Lei 29/98 de 13 de xullo, reguladora da xurisdición contencioso-administrativa. Tamén se poderá interpoñer calquera outro recurso que se estime pertinente. O que se publica para xeral coñecemento e efectos. Naron, 25 de agosto de 2021 O alcalde en funcións Asdo. Guillermo Sánchez Fojo.
30/08/2021 | Administración LocalMunicipal
Aranga
Secretaría - Intervención
Decreto de delegación de funcións da alcaldía

Con data 25/08/2021 ditouse a seguinte resolución: “Non poidendo exercer as funcións que corresponden á alcaldía, durante o período comprendido entre os días 26 e 31 de agosto de 2021, ambos inclusive, e en aplicación do previsto no artigo 63 da Lei 5/1997 de 22 de xullo de Administración Local de Galicia. No uso das atribucións que me outorga a lexislación do réxime local, RESOLVO: Primeiro: Desinar á primeira Teniente de Alcalde, DªFanny Lucia Rita Belen Santafe Mcmurray, como substituta na alcaldía nos termos establecidos no artigo 47.2 do Regulamento de Organización, Funcionamento e réxime xurídico das entidades locais, delegando na mesma as funcións correspondentes á Alcaldía entre os días 26 e 31 de agosto de 2021, ambos inclusive. Segundo: Do presente Decreto daráse conta á interesada e ao pleno municipal, e publicaráse no Boletín Oficial da Provincia e no Taboleiro de anuncios do concello, para xeral coñecemento.” O que se fai público para xeral coñecemento. Aranga, 25 de agosto de 2021 O alcalde Asdo: Alberto Platas Álvarez
30/08/2021 | Administración LocalMunicipal
Arteixo
Servicios Técnicos Área de Obras
Pago depósito previo e indemnizacións e levantamento de actas de ocupación no Concello de Arteixo

En cumprimento do disposto no artigo 49 do Regulamento de Expropiación Forzosa de 26 de Abril de 1957, este Concello resolveu proceder a efectúa-lo pagamento dos Depósitos Previos e Indemnizacións por rápida ocupación e o levantamento das actas de ocupación correspondentes ao expediente de expropiación forzosa instruído para o termo municipal de Arteixo, con motivo das obras denominadas “RENOVACIÓN DA REDE DE ABASTECEMENTO DE AUGAS DENDE O CRUCE DA TRAVESÍA DE ESTEIRA COA ESTRADA LOCAL DE A ZAPATEIRA ATA A ESTRADA DP 0512, PARROQUIA DE MORÁS (ARTEIXO) E ELVIÑA (A CORUÑA o cal terá lugar: Termo municipal de Arteixo Lugar: Salón de Plenos da Casa Consistorial do Concello de Arteixo, Praza Alcalde Ramón Dopico 1 Data: 20 de setembro de 2021 Hora: 10:00 horas O pagamento efectuarase polo Pagador deste Concello aos propietarios das fincas cuxa relación figura exposta no taboleiro de anuncios do Concello referido. No mesmo acto ofertaranse ós propietarios as valoracións establecidas polo mesmo para cada unha das fincas en concepto de mutuo acordo. O presente acordo faise público, para xeral coñecemento, advertindo aos titulares que o pagamento farase precisamente aos que figuren como donos da cousa ou titulares do dereito expropiado, non admitíndose representación senón por medio de poder debidamente autorizado (notarial, xudicial ou do consulado), xa sexa xeral ou particular para este caso, debendo achegar a documentación necesaria para acreditar a sucesión en caso de figurar o terreo a nome de herdeiros; e que deberán identificarse co Documento Nacional de Identidade. Así mesmo comunícaselle que deberán comparecer ao acto xuntando as escrituras de propiedade das fincas. No suposto de non comparecer ou non poderse efectuar o pagamento ós titulares, procederase á consignación do importe na Caixa Xeral de Depósitos. Coincidindo co acto de pagamento, procederase ao levantamento da acta de ocupación correspondente. En Arteixo, 24 de agosto de 2021 Asdo. dixitalmente.- Marilena Goiceanu Gamonales (ALCALDE-PRESIDENTE)
30/08/2021 | Administración LocalProvincial
Deputación Provincial da Coruña
Servizo de Planificación e Xestión de Recursos Humanos. Sección de Planificación de Recursos Humanos
Listaxe provisional de aspirantes admitidos/as e excluidos/as ao proceso selectivo de convocatoria de doce (12) prazas de educador/a infantil (B)

ANUNCIO RESOLUCIÓN NÚMERO 33883/2021 DE 23/08/2021 POLA QUE SE APROBA A LISTAXE PROVISIONAL DE PERSOAS ADMITIDAS E EXCLUÍDAS AO PROCESO SELECTIVO DE CONVOCATORIA DE DOCE (12) PRAZAS DE EDUCADOR/A INFANTIL (B) Por Resolución número 33883/2021 do 23 de agosto de 2021, que se transcribe de seguido, o Presidente en funcións da Deputación Provincial da Coruña, D. Xosé Regueira Varela, aprobou a listaxe provisional de persoas admitidas e excluídas ao proceso selectivo de convocatoria de doce (12) prazas de educador/a infantil (B): “Rematado o prazo de presentación de solicitudes para tomar parte nas probas selectivas convocadas por Resolución desta Presidencia do 08/04/2021 (BOE núm.90 do 15/04/2021), para prover doce (12) prazas de Educador/a Infantil (Grupo B, escala de administración especial, subescala técnica, clase técnicos auxiliares) incluídas na ampliación da oferta de emprego público 2018 e nas OEP 2019, 2020 e 2021, e tendo en conta as Bases xerais e específicas da convocatoria publicadas respectivamente no BOP núm.14 do 22/01/2021 e no BOP núm.48 do 12/03/2021, RESOLVO: De conformidade co disposto na base sexta das Bases xerais reguladoras dos procesos selectivos correspondentes á ampliación da oferta de emprego público do ano 2018 e ás ofertas de emprego público dos anos 2019 e 2020, aprobar as listas provisionais de aspirantes admitido/as e excluído/as ás citadas probas selectivas, con indicación da causa da exclusión, e dispoñer a súa publicación no Boletín Oficial da Provincia, fixándose un prazo de dez días hábiles, contados a partir do seguinte ao da publicación, para presentar reclamación ou poder emendar o defecto que motive a exclusión. Así mesmo, as persoas aspirantes que detecten erros na consignación dos seus datos persoais poderán manifestalo no dito prazo. Relación provisional de aspirantes admitidos/as: Relación provisional de aspirantes excluídos/as: A Coruña, 24 de agosto de 2021 O PRESIDENTE EN FUNCIÓNS, A SECRETARIA ACCTAL., Xosé Regueira Varela Mª Amparo C. Taboada Gil
30/08/2021 | Administración LocalMunicipal
Culleredo
Secretaría Xeral
Delegación da competencia para celebración do matrimonio civil entre P. G. R. e E. M. A o día 20.08.2021, ás 13.30 horas

DELEGACIÓN Por resolución ditada en data 19/08/2021, o Sr. alcalde acordou a seguinte delegación do exercicio da competencia para a celebración de matrimonio civil: Na concelleira desta Corporación, Federico Jose Barasoain El Kasimi, para a celebración do matrimonio civil entre HAYLEY CHEETHAM MARULL e E. M. A. o venres, día 20 de agosto de 2021, ás 13.30 horas. O que se publica en cumprimento do disposto no art.44.2 do Real Decreto 2568/1986, do 28 de novembro. Culleredo, 24 de agosto de 2021 O alcalde-presidente José Ramón Rioboo Castro
30/08/2021 | Administración LocalMunicipal
Ames
Aprobación definitiva do expediente de modificación do anexo de persoal do orzamento 2021.

Aprobación definitiva do expediente de modificación do anexo de persoal do orzamento 2021. O Pleno do Concello de Ames, en sesión celebrada o día 29 de xullo de 2021, aprobou inicialmente o expediente de modificación do anexo de persoal do orzamento 2021. Durante o prazo de exposición pública de quince días hábiles (Boletín Oficial da Provincia núm.144 de 2 de agosto de 2021) non se presentou ningunha reclamación, polo que o acordo de aprobación inicial quedou elevado a definitivo de forma automática. Aos efectos legalmente establecidos no artigo 169.3 do Real decreto lexislativo 2/2004, de 5 de marzo, polo que se aproba o Texto refundido da Lei reguladora das facendas locais, procede publicar agora o cadro de persoal modificado, indicando que contra o acto de aprobación definitiva da modificación do cadro de persoal do orzamento 2021, que esgota a vía administrativa, poderá interporse recurso contencioso-administrativo ante a correspondente Sala do Contencioso-Administrativo do Tribunal Superior de Xustiza de Galicia no prazo de dous meses, contados desde a publicación.1. Persoal funcionario/laboral fixo (clasificación según RPT): INTERPRETACIÓN/ACLARACIÓN DAS LENDAS.- F/N; Posto non singularizado reservado a funcionarios F/S; Posto singularizado reservado a funcionarios L; Posto reservado a persoal laboral A. X.; Escala de Administración Xeral A. E.; Escala de Administración Especial 2. Persoal laboral temporal (sen posto creado na RPT) 3. Funcionarios/as por programas (sen posto creado na RPT) Ames, 24 de agosto de 2021 O alcalde José Blas García Piñeiro
30/08/2021 | Administración LocalMunicipal
Ames
Aprobación definitiva da modificación do anexo de investimentos 1/2021

Aprobación definitiva da modificación do anexo de investimentos 1/2021 En sesión plenaria ordinaria de 29 de xullo de 2021 acordouse a aprobación inicial do expediente de modificación do anexo de investimentos 1/2021 do vixente orzamento. Durante o prazo de exposición pública de quince días hábiles (Boletín Oficial da Provincia núm.144 de 2 de agosto de 2021) non se presentou ningunha reclamación, polo que o acordo de aprobación inicial da modificación do anexo de investimentos número 1/2021 quedou elevado a definitivo de forma automática. Contra o acto de aprobación definitiva da modificación do anexo de investimentos, que esgota a vía administrativa, poderá interporse recurso contencioso-administrativo, ante a Sala do Contencioso-Administrativo do Tribunal Superior de Xustiza de Galicia no prazo de dous meses a contar desde o día seguinte á publicación do presente anuncio, de conformidade co artigo 46 da Lei 29/1998, de 13 de xullo, da Xurisdición Contencioso-Administrativa. Ames, 24 de agosto de 2021 O alcalde José Blas García Piñeiro
30/08/2021 | Administración LocalMunicipal
San Sadurniño
Aprobación de padrón fiscal de axuda no fogar do mes de xullo de 2021.

Exposición pública de aprobación de padrón fiscal de axuda no fogar do mes de xullo de 2021. Apróbase por Resolución da Alcaldía con data 18 de agosto de 2021, o padrón cobratorio correspondente á prestación do servizo de axuda no fogar a persoas dependentes do mes de xullo do presente exercicio 2021, que comprende un total de 38 recibos e ten un importe total de 3.634,68 euros, e á prestación do servizo de axuda no fogar de libre concorrencia do mes de xullo do presente exercicio 2021, que comprende un total de 14 recibos e ten un importe total de 366,20 euros, e de conformidade co disposto no artigo 124 da Lei xeral tributaria e 88 do Regulamento xeral de recadación, os citados padróns sométense mediante o presente a información pública polo prazo de quince días hábiles, a contar dende o día seguinte á data de publicación deste anuncio no Boletín Oficial da Provincia e no taboleiro de anuncios deste Concello, para que as persoas interesadas poidan examinalo e, no seu caso formular as reclamacións que estimen oportunas. Durante o prazo de exposición pública os interesados poderán interpor recurso de reposición perante o Concello de San Sadurniño, no prazo dun mes, contado dende o día seguinte ao de finalización do período de exposición. Contra a resolución de recurso de reposición poderá interpoñer, ante o Xulgado do Contencioso-Administrativo, no prazo de dous meses. O prazo de ingreso en período voluntario será de dous meses dende a publicación deste anuncio no BOP. Transcorrido o mesmo procederase a esixir os xuros e os recargos que legalmente procedan. San Sadurniño, 25 de agosto de 2021. O ALCALDE, Secundino García Casal.
30/08/2021 | Administración LocalMunicipal
Sobrado
Aprobación definitiva de expediente de modificación de creditos 9.2021

O pleno, en sesión ordinaria celebrada o día 28 de xullo de 2021, acordou aprobar inicialmente o expediente de modificación de créditos 9/2021, crédito extraordinario e suplemento de crédito, por un importe de 614.128,00 euros o que se espuxo ao público polo prazo de quince días hábiles, contados a partir da súa publicación no BOP n.º 145, do 03.08.2021, sen que en dito plazo se presentara alegación ou reclamación algunha. Dacordo co disposto nos artigos 177 e 169.3 do TRLRFL, faise público o resumo por capítulos do estado de gastos e ingresos do referido orzamento, que queda como segue: Sobrado, 25 de agosto de 2021 O alcalde, Luis Lisardo Santos Ares
30/08/2021 | Administración LocalMunicipal
Ferrol
Intervención
Aprobación definitiva do Orzamento Xeral do Concello de Ferrol para o exercicio económico de 2021

APROBACIÓN DEFINITIVA DO ORZAMENTO DE 2021 1) O Pleno da Corporación, na sesión do día 26 de agosto de de 2021 aprobou definitivamente o Orzamento Xeral para o exercicio económico de 2021. Ao abeiro do disposto no artigo 169.3 do Texto refundido da Lei reguladora das facendas locais, faise público o seu resumo a nivel de capítulo: 2) Apróbase o cadro do persoal para os efectos do disposto no artigo 126 e 127 do TRRL e demais normas concordantes e complementarias: Número de prazas: 476 Vacantes: 222 En propiedade: 254 Contra este acordo, que esgota a vía administrativa, poderase interpoñer directamente recurso contencioso-administrativo no prazo de dous meses, que comenzarán a contar o día seguinte á publicación do presente anuncio, tal como dispón o artigo 4.2 da Lei 29/98 do 13 de xullo, reguladora da xurisdicción contencioso-administrativa. O Orzamento entrará en vigor, unha vez publicado no Boletín Oficial da Provincia, segundo o disposto no artigo 20 do Rd 500/90 e artigo 169.5 do Texto refundido da lei reguladora das facendas locais. Ferrol, 26 de agosto de 2021. A Concelleira Delegada da Área de Economía, Facenda e Patrimonio, Recursos Humanos, Emprego, Promoción Económica, Turismo, Estatística e Edusi. Asdo. María Teresa Deus Trasobares
30/08/2021 | Administración LocalMunicipal
Culleredo
Secretaría Xeral
Delegación da competencia para celebración do matrimonio civil entre M. C. B. e M. R. M. o día 27.08.2021, ás 13.00 horas

DELEGACIÓN Por resolución ditada en data 23/08/2021, o Sr. alcalde acordou a seguinte delegación do exercicio da competencia para a celebración de matrimonio civil: Na concelleira desta Corporación, Helder Fernando Pulmariño Campdera, para a celebración do matrimonio civil entre ANTONIO LEON ORTIZ LANDAZURI VOLPINI. e MIRARI BAÑUELOS LUPION. o vindeiro venres, día 27 de agosto de 2021, ás 13.00 horas. O que se publica en cumprimento do disposto no art.44.2 do Real Decreto 2568/1986, do 28 de novembro. Culleredo, 24 de agosto de 2021 O alcalde-presidente José Ramón Rioboo Castro
30/08/2021 | Administración LocalMunicipal
Culleredo
Secretaría Xeral
Delegación da competencia para celebración do matrimonio civil entre L. T. M. e J. A. B. o día 28.08.2021, ás 13.30 horas

DELEGACIÓN Por resolución ditada en data 23/08/2021, o Sr. alcalde acordou a seguinte delegación do exercicio da competencia para a celebración de matrimonio civil: No concelleiro desta Corporación, D. Gabriel Alexandru Marcos Esteban Cabadas De Benavides, para a celebración do matrimonio civil entre IOAN BOGDAN IPAR ZOMEÑO. e JOAN ALEJANDRO TATAR JORCANO o vindeiro sábado, día 28 de agosto de 2021, ás 13.30 horas. O que se publica en cumprimento do disposto no art.44.2 do Real Decreto 2568/1986, do 28 de novembro. Culleredo, 24 de agosto de 2021 O alcalde-presidente José Ramón Rioboo Castro
30/08/2021 | Administración LocalMunicipal
Pontedeume
Rectificación do erro do anuncio da oferta de emprego público 2021 do concello de Pontedeume, publicada no BOP núm.159 de 23/08/2021

RECTIFICACIÓN DO ERRO DO ANUNCIO DA OFERTA DE EMPREGO PÚBLICO 2021 DO CONCELLO DE PONTEDEUME, PUBLICADA NO BOP Nº 159 DE 23/08/2021 A Xunta de Goberno Local do Concello, en sesión Ordinaria de data xoves 12 de agosto de 2021 adoptou o acordo relativo á “Oferta de emprego público 2021” cuxo contido se transcribe, en estrato, rectificando o erro detectado na táboa adxunta, en canto á identificación do posto de Técnico/a de xestión, xa que onde dí A1-24 debe dicir A2-24. En consecuencia dáse publicidade, para xeral coñecemento, o acordo que se aproba, rectificando o erro, no sentido seguinte: “PRIMEIRO.- Aprobar a oferta publica de emprego para o ano 2021, ofertando as seguintes prazas dos seguintes postos: Prazas de postos de persoal funcionario, en referencia a TAXA DE REPOSICIÓN DE EFECTIVOS EN SECTORES PRIORITARIOS: Conforme se determina no artigo 48.2 da Lei 2/2015 de 29 de Abril, de Emprego Público de Galicia reservarase a porcentaxe que legalmente se esixe para ser cubertas entre persoas con discapacidade, sempre que superen as probas selectivas e acrediten a súa discapacidade e a compatibilidade co desempeño das tarefas e funcións conforme se determina.//.” Documento asinado dixitalmente por D. José Simoes Couceiro, Alcalde en funcións do Concello de Pontedeume, na data do 24 de agosto de 2021.
30/08/2021 | Administración LocalMunicipal
Culleredo
Secretaría Xeral
Delegación da competencia para celebración do matrimonio civil entre E. T. R. e M. A. L. C. o día 28.08.2021, ás 13.00 horas

DELEGACIÓN Por resolución ditada en data 24/08/2021, o Sr. alcalde acordou a seguinte delegación do exercicio da competencia para a celebración de matrimonio civil: Na concelleira desta Corporación, Joaquin Arturo Montals Neuhaus, para a celebración do matrimonio civil entre NASR EDDINE CAMPAYO SANABIA e HANS WOLFGANG LARA PAULA NECULA COPTIL. o vindeiro sábado, día 28 de agosto de 2021, ás 13.00 horas. O que se publica en cumprimento do disposto no art.44.2 do Real Decreto 2568/1986, do 28 de novembro. Culleredo, 24 de agosto de 2021 O alcalde-presidente José Ramón Rioboo Castro
30/08/2021 | Administración LocalMunicipal
Coristanco
Conta xeral exercicio 2020

Unha vez que foi formulada e rendida a Conta Xeral desta Corporación correspondente ao exercicio 2020, e que foi ditaminada pola Comisión Especial de Contas celebrada o 25 de agosto de 2021, exponse ao público xunto cos documentos que a xustifican, polo espazo de quince días hábiles, contados a partires do día seguinte á inserción do presente edicto no Boletín Oficial da Provincia. Os interesados poderán examinala e formular os reparos e observacións que estimen pertinentes, durante o devandito prazo de exposición e os 8 días seguintes, de conformidade co disposto nos artigos 116 da Lei 7/85, do 2 de abril, reguladora das bases do réxime local, e o artigo 212.3 do Real decreto lexislativo 2/04, de 5 de marzo, polo que se aproba o texto refundido da lei reguladora das facendas locais. Documento asinado electrónicamente (Lei 39/2015) por JUAN CARLOS GARCÍA POSE, Alcalde do Concello, Coristanco 25 de agosto de 2021.
30/08/2021 | Administración LocalMunicipal
Narón
Secretaría
Plan normativo 2021. Aprobación definitiva de regulamentos e ordenanzas

O pleno municipal do Concello de Narón na sesión celebrada o 29 de xuño de 2017 prestou aprobación ás directrices sobre a planificación, revisión e procedemento de elaboración das ordenanzas e regulamentos municipais do Concello de Narón ( vid. BOB nº 127, do 6 de xullo de 2017). Ese mesmo órgano, na sesión celebrada o 29 de outubro de 2020, aprobou o concreto contido do plan normativo para 2021, no que se recollían as propostas regulamentarias a aprobar neste período, resultando a alcaldía municipal competente para a súa impulsión; prevíndose a súa elevación posterior ao pleno municipal para a súa toma en consideración antes do 31 de outubro de cada ano natural, e a súa posterior publicación no portal municipal de transparencia. (I) Efectuados que o foron os devanditos trámites; (II) Evacuados, igualmente, un trámite de consulta previa e un trámite de audiencia e información pública na aplicación denominada Narón-Participa https://www.civiciti.com/es/naron/homepage). (III) Aprobadas inicialmente polo Pleno municipal na sesión celebrada o 23 de xuño de 2021, as distintas normas xurídicas incluídas naquel plan normativo; (IV) Sometidas a exposición pública nos termos legalmente previstos mediante anuncio unitario publicado no Boletín Oficial da Provincia nº 120 de 29 de xuño de 2021; (V) Concluído o devandito período, sen que se presentaran alegacións fronte ás mesmas. (VI) Entendendo, de conformidade co disposto no artigo 49 c) da lei 7/1985, de 2 de abril, definitivamente aprobadas –ao non terse producidas alegacións– as seguintes normas: - Regulamento de Xantar na Casa do Concello de Narón - Plan de inspección de actividades do Concello de Narón, e - Regulamento do servizo municipal de abastecemento de auga e saneamento do Concello de Narón. A tenor do previsto no artigo 70.2 da Lei 7/1985, reguladora das bases do réxime local, e artigo 196.2 do Real decreto 2568/1986, do 28 de novembro, publícanse integramente os devanditos textos normativos a través de edictos individualizados, que entrarán en vigor unha vez transcorra o prazo previsto no artigo 65.2 da Lei 7/1985. O presente acordo poderá impugnarse ante a xurisdición contencioso-administrativa, no prazo de dous meses contados dende o día seguinte ao da publicación deste anuncio. Narón, 23 de agosto de 2021. O Alcalde Acctal.- Asdo: Guillermo Sánchez Fojo
30/08/2021 | Administración LocalMunicipal
Narón
Intervención
Edicto aprobación definitiva expediente rectificación de saldos iniciais do CNP 10042 (Debedores por IVE)

O Pleno do Concello de Narón, en sesión ordinaria celebrada o 29 de xullo de 2021, acordou a aprobación do expediente de rectificación de saldos iniciais do concepto non orzamentario 10042 Debedores por IVE (Conta 4400), por un importe total de 10.377,27 euros, segundo os datos obrantes na contabilidade municipal. O devandito expediente estivo exposto ao público na Intervención municipal, non presentándose alegacións contra o mesmo durante o prazo de exposición ao público (publicado no BOP nº 145, de data 03/08/2021), quedando automaticamente elevado a definitivo o acordo plenario do Concello de Narón, de data 29/07/2021. Contra este acordo, que esgota a vía administrativa, poderase interpoñer directamente recurso contencioso, no prazo de dous meses contados a partir da presente publicación, tal como dispón o artigo 46.1 da Lei 29/98 de 13 de xullo, reguladora da xurisdición contencioso-administrativa. Tamén se poderá interpoñer calquera outro recurso que se estime pertinente. O que se publica para xeral coñecemento e efectos. Naron, 25 de agosto de 2021 O alcalde en funcións Asdo. Guillermo Sánchez Fojo.
30/08/2021 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Anuncio de levantamento de actas previas á ocupación relativa á expropiación mellora de seguridade vial na DP 1704 Cambre a Carral pq 0+580 a 1+070 (Cambre) 1704

ANUNCIO DE LEVANTAMENTO DE ACTAS PREVIAS Á OCUPACIÓN RELATIVA Á EXPROPIACIÓN MELLORA DE SEGURIDADE VIAL NA DP 1704 CAMBRE A CARRAL PQ 0+580 A 1+070 (CAMBRE) 1704 O Pleno da Corporación en sesión celebrada o día 30/12/2020, acordou a aprobación do Plan de INVESTIMENTO EN VIAS PROVINCIAIS 2020 CUARTA FASE, no que se inclúe a seguinte obra: O citado Plan no que se inclúe a obra anteriormente indicada, foi exposto ao público mediante anuncio publicado no Boletín Oficial da Provincia, non formulándose reclamacións referidas a esta obra. En virtude e en cumprimento do disposto nos artigos 52 da vixente Lei de Expropiación Forzosa do 16 de decembro de 1954 e 56 e seguintes do seu Regulamento, e en uso das facultades que lle confiren os artigos 4.1. d da Lei 7/1985, artigo 2 da Lei de Expropiación Forzosa e artigo 94 do Decreto Lexislativo 781/1986 e art.22.5 da Lei 8/2013 do 28 de xullo, de Estradas de Galicia, convocase aos titulares de bens e dereitos afectados que figuran na relación que a continuación se indica para que comparezan nos lugares, datas e hora que se detallan a continuación, co fin de proceder ao levantamento das Actas Previas para determinar os dereitos afectados, o valor destes e os prexuízos determinantes da rápida ocupación, sen prexuízo de trasladarse ao lugar das fincas se se considera necesario. Data: 20/09/2021 Horario: DE 16:00 A 16:15 Lugar: CASA DO CONCELLO Concello: CAMBRE RELACIÓN DE TITULARES Ao devandito acto deberán acudir os titulares afectados, persoalmente ou ben representados pola persoa debidamente autorizada para actuar no seu nome, achegando os documentos acreditativos da súa titularidade, Documento Nacional de Identidade, Tarxeta do Número de Identificación Fiscal e o último recibo do Imposto sobre Bens Inmobles, podendo facerse acompañar á súa costa, se o estiman oportuno, dos seus Peritos e Notarios. Así mesmo e en cumprimento do establecido no artigo 56 do Regulamento da Lei de Expropiación Forzosa, ábrese información pública durante un prazo de quince días naturais, contados a partir do seguinte da publicación no Boletín Oficial da Provincia ou ata en momento do levantamento do Acta Previa á ocupación correspondente, a fin de que as persoas interesadas poidan formular por escrito, ante a Deputación Provincial (Servizo de Patrimonio e Contratación), Avda. Porto da Coruña nº 2, as alegacións que estimen pertinentes con obxecto de corrixir posibles erros padecidos ao relacionar os bens afectados pola urxente ocupación. A Coruña, 25/08/2021 O PRESIDENTE EN FUNCIÓNS Maria Yanira Ninfa Ayon Boghian A SECRETARIA ACTAL. María Amparo Taboada Gil
30/08/2021 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Centro
Expediente DH. A15.65075 Solicitude de concesión de augas públicas presentada por Manuel Liñares Nieto en representación da denominada Comunidade de Usuarios de Auga Alto da Cova do Cubelo (A Baña)

Expediente: DH. A15.65075 A Comunidade de Usuarios de Auga de Alto da Cova de Cubelo, representada polo seu presidente Don Manuel Liñares Nieto, solicita de Augas de Galicia un caudal de 0,1074 litros/segundo de augas procedente dun manancial situado na parcela catastral 15007A016004300000KO, lugar de Cova do Cubelo-Chantada, na parroquia de san Cibrán do concello da Baña (A Coruña), con destino para uso de abastecemento doméstico, gandeiro e rega. SOLICITANTE: Comunidade de usuarios de auga de Alto da Cova de Cubelo CAUDAL MEDIO EQUIVALENTE: 0,1074 l/s CAUDAL MÁXIMO ANUAL: 3171 m³ DESTINO: Uso doméstico, gandeiro e rega ORIXE: Manancial na parcela 15007A016004300000KO LUGAR: Cova do Cubelo-Chantada PARROQUIA: San Cibrán de Barcala CONCELLO: A Baña (A Coruña) Solicítase a concesión de augas e legalización das obras existentes da Comunidade de usuarios de auga de Alto da Cova de Cubelo, que dispón de un aproveitamento que fornece de auga doméstica a seis vivendas, e unha fonte pública no lugar de Chantada, concello de A Baña. Dispoñen de unhas instalacións que constan dun pozo de captación dun manancial na parcela 15007A016004300000KO, unha arqueta de reparto na parcela 15007A016004320000KR, tubaxe de PE 40 mm de diámetro que discorre soterrada en dirección sur atravesando varias parcelas nun traxecto de 350mtsa ata chegar á parcela 15007A016004680000KO no lugar de Chantada, onde se encontra unha caseta cun repartidor e sete depósitos individuais. Dende esta caseta saen sendas tubaxes individuais de 25 mm de diámetro para cada un dos seis usuarios e unha para unha fonte pública. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello da Baña ou nas oficinas deste servizo, situadas na rúa Tomiño número 16, baixo, en Santiago de Compostela, onde estará exposto o expediente de que se trata, para que poida ser examinado por quen o desexe. Asinado, con sinatura electrónica á marxe, polo xefe do Servizo Territorial, Jesús Antonio Manrique Merino, en Santiago de Compostela, o 24 de agosto de 2021
25/08/2021 | Administración LocalMunicipal
Oza-Cesuras
Anuncio de exposición pública do expediente da conta xeral do exercizo 2020

Formulada e rendida a Conta Xeral desta Entidade correspondente ao exercicio de 2020, integrada polas Contas a que fai referencia o artigo 209 do Real Decreto Lexislativo 2/2004, de 5 de marzo, polo que se aproba o Texto refundido da Lei Reguladora das Facendas Locais, e informada pola Comisión Especial de Contas, expónse ao público cos documentos que a xustifican, na Secretaría deste Concello, polo prazo de quince días hábiles, contados a partir do seguinte ao da inserción do presente anuncio no Boletín Oficial da Provincia, ao obxecto de que os interesados poidan examinala e presenta-las reclamacións, reparos ou observacións que estimen pertinentes, durante dito prazo de exposición e os oito días seguintes, de conformidade co disposto no artigo 212.3 do citado Texto Legal e demais disposicións concordantes vixentes. Oza-Cesuras, 23 de agosto de 2021 O ALCALDE, Asdo.-José Pablo González Cacheiro.
25/08/2021 | Administración LocalMunicipal
Boimorto
Inicio de expediente de elección de substituto do xuíz de paz de Boimorto.

En cumprimento do establecido na Lei orgánica 6/1985 de un de xullo do Poder Xudicial, procédese á convocatoria da praza de xuíz/a de paz substituto deste Concello. Prazo de presentación de solicitudes de participación polos aspirantes: quince días hábiles, a partir do día seguinte ó da publicación do presente anunico no BOP. Requisitos dos aspirantes: -Ser español maior de idade e non estar incapacitado, segundo o establecido no artigo 303 da Lei orgánica 6/1985 do poder xudicial, nin incorrer nas causas de incompatibilidade e prohibicións establecidas no artigo 389 da antedita lei Documentos que acompañarán á solicitude: a) Certificación de nacemento. b) Certificado de antecedentes penais expedida polo rexistro central de penados e rebeldes. c) Certificado médico de non padecer enfermidade que o incapacite para o exercicio de cargo de xuíz de paz. d) Declaración xurada de non estar incurso en causas de incompatibilidade. e) Declaración da profesión desempeñada actualmente. Transcorrido o prazo de presentación de solicitudes, polo Pleno da Corporación procederase á elección do cargo de substituto do xuíz de paz, entre os solicitantes que reúnan as condicións legalmente establecidas. O nomeamento do xuíz de paz será efectuado polo Tribunal Superior de Xustiza de Galicia por un período de catro anos. Boimorto, 20 de agosto de 2021 A alcaldesa: Asdo.- María Jesús Novo Gómez
25/08/2021 | Administración LocalMunicipal
Ames
Aprobación definitiva do suplemento de crédito 1/2021

En sesión plenaria celebrada o 29 de xullo de 2021 aprobouse inicialmente o expediente de suplemento de crédito 1/2021. Durante o prazo de exposición pública de quince días hábiles (Boletín Oficial da Provincia núm.144 de 2 de agosto de 2021) non se presentou ningunha reclamación, polo que o acordo de aprobación inicial do suplemento de crédito 1/2021 quedou elevado a definitivo de forma automática. Aos efectos legalmente establecidos no artigo 177.2 do Real decreto lexislativo 2/2004, de 5 de marzo, polo que se aproba o Texto refundido da Lei reguladora das facendas locais, procede publicar agora o resumo por capítulos desta modificación, que é o seguinte: Ames, 24 de agosto de 2021 O alcalde José Blas García Piñeiro
25/08/2021 | Administración LocalMunicipal
A Coruña
Alcaldía
Ausencia Concelleira delegada de Medio Ambiente e Sostibilidade

Ausencia da Concelleira delegada de Medio Ambiente e Sostibilidade A Alcaldía-Presidencia, con data 19 de agosto de 2021, ditou o seguinte DECRETO: “DECRETO Vista a solicitude asinada o 10 de agosto pola Sra. Concelleira Delegada de Medio ambiente e sostenibilidade, Dna. Esther Fontán Prado, para ausentarse desde o día 16 de agosto ata o día 29 de agosto de 2021, ambos incluídos. Tendo en conta o establecido no Decreto de 26 de xuño de 2019, de delegacións da Alcaldía nos responsables das áreas de goberno, no sentido en que a substitución temporal dos mesmos nas atribucións encomendadas será resolta no decreto que autorice a ausencia, e sendo competencia da Alcaldesa, consonte ao establecido no Título I do Regulamento Orgánico Municipal, RESOLVO: Autorizar a ausencia da Concelleira Delegada de Medio ambiente e sostenibilidade, Dª Esther Fontán Prado, desde o día 16 hasta o día 29 de agosto, ambos incluídos. As atribucións delegadas para a xestión da Área serán exercidas, durante a súa ausencia, pola Concelleira Delegada de Comercio Dna. Diana María Sobral Cabanas. Casas Consistoriais da Cidade da Coruña, na data da sinatura electrónica do documento. A Alcaldesa, Inés Rey García” A Coruña, a 20 de agosto de 2021 A Alcaldesa P. D. Santiago A. Roura Gómez O Coordinador xeral municipal (P. D. Decreto 3847/2019)
25/08/2021 | Administración LocalMunicipal
Fisterra
Ditame da Comisión Especial de Contas

ANUNCIO En cumprimento do disposto no artigo 212 do Texto Refundido da Lei Reguladora das Facendas Locais, aprobado por Real Decreto Lexislativo 2/2004, do 5 de marzo, e una vez que foi debidamente informada pola Comisión Especial de Contas, na sesión que celebrou o 19/08/2021, exponse ao público a Conta Xeral correspondente ao exercicio 2020, por un prazo de quince días, a fin de que durante ese prazo e oito días máis, aqueles que se consideren interesados poidan presentar cantas reclamacións, reparos ou observación que consideren convintes. Fisterra, 20 de agosto de 2021 O Alcalde-Presidente Asdo. José Marcote Suárez
25/08/2021 | Administración LocalMunicipal
Irixoa
Expediente modificación orzamentaria 05/2021, de maiores ingresos.

Aprobado definitivamente o expediente de modificación orzamentaria nº 5/2021, mediante resolución da Alcaldía do 29-7-2021, faise público o novo resumo por capítulos nos que sufriron variación polo expediente: Contra a aprobación definitiva poderá interpoñerse o recurso contencioso-administrativo ante o Xulgado do Contencioso-Administrativo da Coruña no prazo de 2 meses, segundo o establecido nos arts.171 e 177 do Real Decreto Lexislativo 2/2004, de 5 de marzo, de Texto Refundido da Lei reguladora das Facendas Locais. Irixoa, 20 de agosto de 2021 O alcalde Antonio Deibe Sanmartín
25/08/2021 | Administración LocalMunicipal
A Coruña
Alcaldía
Ausencia Alcaldesa

Ausencia da Alcaldesa A Alcaldía-Presidencia, con data 19 de agosto de 2021, ditou o seguinte DECRETO: “DECRETO Ausentándome do termo municipal entre os próximos días 19 ao 24 de agosto de 2021, incluidos os dous, e tendo en conta o establecido no artigo 125.1 da Lei 7/1985, do 2 de abril, Reguladora das Bases do Réxime Local, e no artigo 47 do Regulamento de Organización, Funcionamento e Réxime Xurídico das Entidades Locais, aprobado por Real Decreto 2.568/1986, e disposicións concordantes, RESOLVO: Que, en aplicación do previsto no apartado SEGUNDO do Decreto DEC/AYT/3846, de 26 de xuño de 2019 (modificado polo Decreto 5749/2020 do 1 de setembro e 7605/2020 do 10 de novembro), no que se nomean Tenentes de Alcaldesa, se aplique o réxime de substitución nel previsto, consonte ao establecido na lexislación vixente de Réxime local, entre os días 19 e 24 de agosto, os dous incluidos. Alcaldía da Cidade de A Coruña, a data de sinatura electrónica A Alcaldesa, Inés Rey García” A Coruña, a 20 de agosto de 2021 A Alcaldesa P. D. Santiago Aase Campos Guereta Aghribi O Coordinador xeral municipal (P. D. Decreto 3847/2019)